Bewusmakingsveldtog teen Vroue & Kinder geweld te Elandsbaai | Cederberg Municipality
Home>Bewusmakingsveldtog teen Vroue & Kinder geweld te Elandsbaai	News
Bewusmakingsveldtog teen Vroue & Kinder geweld te Elandsbaai
Elandsbaai: Op Saterdag, 08 April 2017 was `n Bewusmakingsveldtog teen Vroue en Kinder geweld te Elandsbaai gehou.Die slogan was "Real Men Don`t Rape". Die boodskap was duidelik gestel deur Minister Albert Fritz (Maatskaplike Dienste) asook ander spreker dat dit onaanvaarbaar is dit wat huidiglik in ons gemeenskappe gebeur. Gemeenskappe is onveilig asgevolg van dwelmmisbruik, misdaad en moorde. Speaker William Farmer het genoem dat gemeenskappe hande moet vat om die euwels uit te roei en vir mekaar se kinders omgee en beskerm. Gemeenskappe n standpunt moet inneem teen die euwels en voorkomend optree sodat ons saam dit kan bekamp en uitroei, om te voorkom dat ons kinders / generasie nie verlore gaan nie.
Die LPP Lorraine Botha het in haar toespraak genoem dat ouers nie hul kinders grootmaak as oortreders of slagoffers nie.Sy het ook genoem dat Maatskaplike kwessies almal raak en sy hoop en vertrou dat daar uit hierdie poging (bewusmakingsveldtog) `n daad sal voortspruit. Munisipale Bestuurder Gerrit Matthyse het namens die administrasie simpatie en empatie betoon met die slagoffers en hul families. Hy noem dat die statistieke toon dat misdade, moorde, dwelmmisbruik in die Cederberg meer as die gemiddelde syfer oorskry van die Weskaap. Hy noem ook dat die Grondwet dit duidelik maak dat elkeen geregtig is op gesonde en veilige omgewing en dat die Munisipaliteit tesame met Provinsie in vennootskap sal moet gaan om hierdie probleme aan te spreek.
Last published 10 April 2017